gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6524, del 19-05-2011 (2011/5756)

CORRECCIÓ d'errades de l'Orde 25/2011, de 27 d'abril, de la Conselleria d'Educació, per la qual es convoquen ajudes econòmiques destinades a l'escolarització en les escoles i els centres d'Educació Infantil de primer cicle per al curs escolar 2011/2012.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6524

Data del DOGV
:   19-05-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/5756


Data del document
:   10-05-2011

Organisme emissor
:   Conselleria d'Educació

Tipus de document
:   Correcció d'errades

Correcció d'errades

 Descriptors 

:   * ajuda pública

CORRECCIÓ d'errades de l'Orde 25/2011, de 27 d'abril, de la Conselleria d'Educació, per la qual es convoquen ajudes econòmiques destinades a l'escolarització en les escoles i els centres d'Educació Infantil de primer cicle per al curs escolar 2011/2012. [2011/5756]  
Advertit un error en l'Orde 25/2011, de 27 abril, de la Conselleria d'Educació, per la qual es convoquen ajudes econòmiques destinades a l'escolarització en les escoles i centres d'Educació Infantil de primer cicle per al curs escolar 2011/2012, publicada en el Diari Oficial de la Comunitat Valenciana núm. 6517, de 10 de maig de 2011, és procedent fer la següent correcció.  
  
En la base sexta, punt 1, on diu:  
«L'import del bo d'escolarització de primer cicle d'Educació Infantil serà el resultat de dividir el crèdit pressupostari disponible (43.178.113,00 euros) entre el nombre d'alumnes dels diferents trams d'edat i proporcionalment a la ràtio de les unitats (8-13-20)»;  
  
Ha de dir:  
«L'import del bo d'escolarització de primer cicle d'Educació Infantil serà el resultat de dividir el crèdit pressupostari disponible (19.118.194,00 euros) entre el nombre d'alumnes dels diferents trams d'edat i proporcionalment a la ràtio de les unitats (8-13-20)».  
  
València, 10 de maig de 2011  
  
El conseller d'Educació,  
ALEJANDRO FONT DE MORA TURÓN
Diari Oficial de la Generalitat Valenciana


Sumari del DOGV 6547, del 20-06-2011 (2011/6465)

Notificació de la sentència dictada en el judici ordinari número 651/2009.
--------------------------------------------------------------------------

### Dades del document

Número de DOGV
:   6547

Data del DOGV
:   20-06-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/6465


Organisme emissor
:   Jutjat Mercantil Número 1 de València

Tipus de document
:   Edicte

Notificació de la sentència dictada en el judici ordinari número 651/2009. [2011/6465]  
Judici ordinari 000651/2009  
Demandant: Recreativos Ensanche, SL.  
Procuradora: Esperanza de Oca Ros.  
Demandats: O Rimco Do'bon Xantar, SL, i Fernando Pérez Casal.  
  
Procurador/a: -  
Amparo Prieto Trenco, secretària judicial del Jutjat Mercantil número 1 de València, faig saber:  
Que en les actuacions de judici ordinari seguides davant d'aquest Jutjat sota el número 000651/2009, s'ha dictat la sentència de 18 de maig de 2011, que té l'encapçalament i la dispositiva que, literalment, són com segueix:  
«Sentència número 178  
València, 18 de maig de 2011.  
María del Mar Fernández Barjau, jutgessa substituta en funcions de reforç del Jutjat mercantil número 1 de València, he vist aquestes actuacions de judici ordinari número 651/2009, promogudes a instàncies de la procuradora Esperanza de Oca Ros, en nom i representació de la mercantil Recreativos Ensanche, SL, assistida pel lletrat el senyor Orea López, contra la mercantil O Rimco Do'bon Xantar, SL, i el seu administrador únic Fernando Pérez Casal, declarats ambdós en rebel·lia processal, en el qual s'exercita acumuladament l'acció de reclamació d'una quantitat y la de responsabilitat de l'administrador social, d'acord amb els següents.  
  
Dispositiva  
Estime totalment la demanda interposada per la procuradora Esperanza de Oca Ros, en nom i representació de la mercantil Recreativos Ensanche, SL, contra Restaurante O Rimco Do'bon Xantar, SL, i el seu administrador únic Fernando Pérez Casal, declarats ambdós en rebel·lia processal, condemne a ambdós demandats a pagar solidàriament a l'entitat actora, la quantitat de 22.000 euros més els interessos legals des del 23 d'abril de 2009, i les costes causades en aquesta instància.  
  
Notifiqueu aquesta resolució a les parts, i els informeu que s'hi pot interposar un recurs d'apel·lació per a la Secció 9a de l'Audiència Provincial de València que cal preparar mitjançant un escrit que s'ha de presentar en aquest Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn)».  
  
I perquè valga de notificació a les persones demandades O Rimco Do'bon Xantar, SL, i Fernando Pérez Casal, en parador desconegut, estenc aquest edicte.  
  
València, 23 de maig de 2011.- La secretària judicial: Amparo Prieto Trenco.
Diari Oficial de la Generalitat Valenciana


Sumari del DOGV 6456, del 09-02-2011 (2011/1368)

Resolució de 10 de gener de 2011, del director general de Farmàcia i Productes Sanitaris, per la qual ordena l'enviament al Tribunal Superior de Justícia de la Comunitat Valenciana de l'expedient administratiu objecte del procediment ordinari número 5/001002/2010.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6456

Data del DOGV
:   09-02-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/1368


Organisme emissor
:   Conselleria de Sanitat

Tipus de document
:   Resolució

Resolució de 10 de gener de 2011, del director general de Farmàcia i Productes Sanitaris, per la qual ordena l'enviament al Tribunal Superior de Justícia de la Comunitat Valenciana de l'expedient administratiu objecte del procediment ordinari número 5/001002/2010. [2011/1368]  
La Societat Espanyola de Farmàcia Hospitalària ha interposat un recurs contenciós administratiu contra l'Orde 14/2010, d'1 de setembre de 2010, de la Conselleria de Sanitat, que regula el procediment d'autorització i funcionament de les unitats farmacèutiques d'adaptació de dosis (UFAD), publicada en el Diari Oficial de la Comunitat Valenciana número 6369, de 5 d'octubre de 2010. Este recurs és el procediment ordinari número 5/001002/2010 de la Secció Cinquena de la Sala Contenciosa Administrativa del Tribunal Superior de Justícia de la Comunitat Valenciana, que ha sol·licitat que se li envie l'expedient.  
Per tant, resolc enviar l'expedient administratiu objecte del recurs, complet i foliat, per mitjà d'una còpia autentificada, acompanyat d'un índex dels documents que conté, a la Secció Cinquena de la Sala Contenciosa Administrativa.  
També s'ha notificat esta resolució a totes les persones que apareixen interessades en l'expedient, per a citar-les en el procediment com a codemandades, en el termini de nou dies, en els termes que preveu l'article 49.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Se'ls ha fet saber que, si ho fan més tard, se'ls considerarà part per als procediments no conclosos i que, si no s'hi personen, els tràmits del procediment continuaran i no se'ls farà de cap manera cap notificació de cap classe.  
València, 10 de gener de 2011.- El director general de Farmàcia i Productes Sanitaris: José E. Clérigues Belloch.
Diari Oficial de la Generalitat Valenciana


Sumari del DOGV 6629, del 13-10-2011 (2011/10841)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a una instal·lació de centre recreatiu, escola de conducció, a les Useres. Expedient número 2011/0131.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6629

Data del DOGV
:   13-10-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/10172


Data del document
:   05-09-2011

Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Descriptors 

:   * Useres, les
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a una instal·lació de centre recreatiu, escola de conducció, a les Useres. Expedient número 2011/0131.  
  
 [2011/10789]  
Miguel Ángel Casado Lozano ha sol·licitat declaració d'interés comunitari per a una atribució d'ús i aprofitament en sòl no urbanitzable, relativa a una instal·lació de centre recreatiu, escola de conducció (expedient 2011/0131), al terme municipal de les Useres, ubicada al polígon 1, parcel·la 178 i subparcel·la 792a.   
De conformitat amb el que disposa l'article 37.2.a de la Llei 10/2004, de 9 de desembre, de la Generalitat Valenciana, sobre Sòl No Urbanitzable, una vegada admesa a tràmit la sol·licitud s'obri informació pública durant el termini de 20 dies hàbils, comptadors a partir de l'endemà de la publicació d'aquest anunci en el Diari Oficial de la Comunitat Valenciana, en el qual les persones interessades poden consultar l'expedient de declaració d'interés comunitari, l'estudi d'integració paisatgística i formular per escrit les observacions que estimen pertinents a les oficines del Servei Territorial d'Urbanisme de la Conselleria d'Infraestructures, Territori i Medi Ambient, avinguda del Mar, núm. 16, planta primera, de Castelló de la Plana.  
La qual cosa es fa pública per a general coneixement.  
  
Castelló de la Plana, 5 de setembre de 2011.- El director general d'Avaluació Ambiental i Territorial: Juan Giner Corell.
Diari Oficial de la Generalitat Valenciana


Sumari del DOGV 6653, del 17-11-2011 (2011/11964)

Formalització del contracte número A/8/2011. Lot 2. Servei de recollida, transport i tractament en plantes autoritzades dels residus perillosos generats a la Universitat.
--------------------------------------------------------------------------------------------------------------------------------------------------------------------------

### Dades del document

Número de DOGV
:   6653

Data del DOGV
:   17-11-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/11344


Data del document
:   03-11-2011

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Formalització del contracte número A/8/2011. Lot 2. Servei de recollida, transport i tractament en plantes autoritzades dels residus perillosos generats a la Universitat. [2011/11824]  
1. Entitat adjudicadora  
1.1. Organisme: Universitat d'Alacant.  
1.2. Dependència que tramita l'expedient: Negociat de Contractació.  
1.3. Número d'expedient: A/8/2011. Lot 2.  
2. Objecte del contracte  
2.1. Tipus de contracte: contracte de servei.  
2.2. Descripció de l'objecte: servei de recollida, transport i tractament en plantes autoritzades dels residus perillosos generats a la Universitat.  
2.3. Butlletí o diari oficial i data de publicació de l'anunci de licitació: Diari Oficial de la Comunitat Valenciana número 6525, de 20 de maig de 2011.  
2.4. Adjudicació: publicada en el perfil del contractant en data 28 de juliol de 2011.  
3. Tramitació, procediment i forma d'adjudicació  
3.1. Tramitació: ordinària.  
3.2. Procediment: obert.  
3.3. Forma: diversos criteris d'adjudicació.  
4. Pressupost base de licitació  
4.1. Els preus unitaris màxims de licitació dels residus vénen especificats en el plec de clàusules administratives particulars.  
  
5. Adjudicació  
5.1. Data: 18 de juliol de 2011.  
5.2. Contractista: FCC Ámbito, SA.  
5.3. Nacionalitat: espanyola.  
5.4. Import d'adjudicació: els preus unitaris de retirada dels residus vénen especificats a la taula detallada del contracte.  
5.5. Data de formalització del contracte: 25 de juliol de 2011.  
  
Alacant, 3 de novembre de 2011.- El rector, p. d. de 21 de maig de 2008, el vicerector d'Infraestructures, Espais i Medi Ambient: Vicente Montiel Leguey.
Diari Oficial de la Generalitat Valenciana


Sumari del DOGV 6439, del 17-01-2011 (2010/14950)

Informació pública de la modificació dels articles 2.4.8 (ús residencial R), 3.1.1. (usos dominants), 4.1.2. (usos) i 4.1.4. (paràmetres de l'edificació), de les Normes Urbanístiques del Pla Parcial del Sector Sr 3 de les Normes Subsidiàries de Planejament.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6439

Data del DOGV
:   17-01-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/14758


Data del document
:   23-12-2010

Organisme emissor
:   Ajuntament de Benaguasil

Tipus de document
:   Anunci

Descriptors 

:   * Benaguasil
    * administració local
    * pla d'urbanisme

Informació pública de la modificació dels articles 2.4.8 (ús residencial R), 3.1.1. (usos dominants), 4.1.2. (usos) i 4.1.4. (paràmetres de l'edificació), de les Normes Urbanístiques del Pla Parcial del Sector Sr 3 de les Normes Subsidiàries de Planejament. [2010/14182]  
El Ple de l'Ajuntament, en la sessió que tingué lloc el passat dia 3 de desembre de 2010, va aprovar inicialment el projecte de modificació dels articles 2.4.8 (ús residencial R), 3.1.1. (usos dominants), 4.1.2. (usos) i 4.1.4. (paràmetres de l'edificació), de les Normes Urbanístiques del Pla Parcial del Sector Sr 3 de les Normes Subsidiàries de Planejament del municipi de Benaguasil. Consistent en la introducció de la tipologia d'habitatges plurifamiliars en el sector Sr 3.  
A l'empara del que estableixen els articles 94 de la Llei Urbanística Valenciana (Llei 16/2005, de 30 de desembre), i 223 del Reglament d'Ordenació i Gestió Territorial i Urbanística, aprovat per Decret 67/2006, de 12 de maig, de la Generalitat (ROGTU), que remeten al procediment establit per l'article 83 de la LUV, se sotmet a informació pública per període d'un mes la citada modificació, termini durant el qual es troba a la disposició de qualsevol interessat el projecte diligenciat de la modificació, per a la seua consulta pública, en el Departament d'Urbanisme de l'Ajuntament de Benaguasil.  
La resolució administrativa objecte d'aquest anunci constitueix en un mer acte de tràmit i, per tant, contra aquesta no es pot interposar cap recurs.   
Aquest anunci fa també la funció de notificació als efectes establits en l'article 59 de la Llei 30/92, de 26 de novembre, respecte als titulars desconeguts, com també als que, una vegada intentada la notificació, no se'ls haguera pogut practicar.  
Benaguasil, 23 de desembre de 2010.- L'alcaldia presidència: José Joaquín Segarra Castillo.
Diari Oficial de la Generalitat Valenciana


Sumari del DOGV 6549, del 22-06-2011 (2011/6589)

Notificació de la sentència dictada en el judici verbal número 983/2010.
------------------------------------------------------------------------

### Dades del document

Número de DOGV
:   6549

Data del DOGV
:   22-06-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/6589


Organisme emissor
:   Jutjat de Primera Instància Número 15 de València

Tipus de document
:   Edicte

Notificació de la sentència dictada en el judici verbal número 983/2010. [2011/6589]  
Judici verbal 000983/5667-RW  
En aquest Jutjat s'ha dictat la següent:  
«Sentència número 000106/2011  
Jutge que la dicta: Juan Francisco Mejías Gómez.  
Lloc: València.  
Data: 13 de maig de 2011.  
Part demandant: Emivasa.  
Advocat: Javier Valero Llorca.  
Procuradora: Desamparados Barber París.  
Part demandada: Lotfi Saïda.  
  
Dispositiva  
Estime la demanda formulada per Emivasa, i dispose la resolució del contracte de subministrament d'aigua potable i d'instal·lació i reparació de comptador subscrit el 4 de gener de 2005 entre aquella i Bouchaib Fanna, en què el va substituir el demandat, relatiu a l'immoble siti a València, carrer de l'Entrada de Ponce, 9, 4a, amb l'autorització d'entrada a l'immoble on es troba instal·lat el comptador per a interceptar el pas de l'aigua.  
Així mateix, condemne Lotfi Saïda a pagar a l'actora 226,74 euros, i també les quantitats que s'hi produïsquen fins a l'execució d'aquesta sentència, més els interessos legals, més les costes processals.  
  
Mode d'impugnació: mitjançant un recurs d'apel·lació davant l'Audiència Provincial de València (article 455 LECn i disposició addicional 15a LO 1/2009)  
El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, i amb la indicació dels pronunciaments que s'impugnen (article 457.2 LECn); per a la preparació caldrà acreditar que s'han consignat 50 euros en el compte del Jutjat, número 4486, i indicar sempre en el concepte que es tracta de «recurs», seguit del codi «02 civil-apel·lació». S'han de realitzar tants ingressos diferenciats com resolucions a recórrer.  
Aquesta és la sentència, que pronuncie, mane i firme».  
I perquè valga de notificació a Lotfi Saïda, expedisc aquest edicte.  
  
  
València, 16 de maig de 2011.- La secretària judicial: Rosa María Sánchez Galera.
Diari Oficial de la Generalitat Valenciana


Sumari del DOGV 6496, del 06-04-2011 (2011/3530)

Notificació de la sentència dictada en el judici ordinari número 417/2008.
--------------------------------------------------------------------------

### Dades del document

Número de DOGV
:   6496

Data del DOGV
:   06-04-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/3530


Organisme emissor
:   Jutjat de Primera Instància Número 2 d'Elx

Tipus de document
:   Edicte

Notificació de la sentència dictada en el judici ordinari número 417/2008. [2011/3530]  
Assumpte civil 000417/2008  
Joaquín Manuel Mondéjar, secretari del Jutjat de Primera Instància número 2 d'Elx, faig saber:  
Que en les actuacions d'aquest Jutjat, procediment ordinari 000417/2008, a instàncies de BMW Financial Services, EFC, SA, contra Ramón Coves Cayuelas, Juana García Martínez (finada), Erica Coves García i Wendy Coves García, s'ha dictat la sentència que té l'encapçalament i la dispositiva que, literalment, són com segueix:  
«Sentència 115/2010  
Elx, 7 de juny de 2010  
Ángel Garrote Pérez, jutge titular del Jutjat de Primera Instància número 2 d'Elx, he vist aquestes actuacions de judici ordinari, seguides davant d'aquest Jutjat amb el número 417 de l'any 2008, a instàncies de BMW Financial Services, EFC, SA, representada per la procuradora la senyora Tormo Moratalla i assistida per la lletrada la senyora Pérez Cascales, contra Ramón Coves Cayuelas i els hereus de Juana García Martínez, sobre reclamació d'una quantitat.  
  
Dispositiva  
Estime la demanda interposada per BMW Financial Services, EFC, SA, representada per la procuradora la senyora Tormo Moratalla i assistida per la lletrada la senyora Pérez Cascales, contra Ramón Coves Cayuelas i els hereus de Juana García Martínez, i dispose:  
  
Primer. Condemnar els demandats a pagar a l'actora la quantitat de 22.700,23 euros.  
Segon. Condemnar els demandats a pagar sobre aquesta quantitat l'interés pactat a la pòlissa en cas d'impagament (1,5% mensual), des del dia 6 de febrer de 2008.  
Tercer. Condemnar els demandats al pagament de les costes processals.  
Notifiqueu aquesta sentència a les parts, i feu-los saber que no és ferma, i que s'hi pot preparar un recurs d'apel·lació davant d'aquest Jutjat, per a l'Audiència Provincial d'Alacant (Secció Novena amb seu a Elx), dins del termini de cinc dies següents al que es notifique.  
  
Porteu l'original al llibre de sentències.  
Aquesta és la meua sentència, de què cal expedir una testimoniança perquè s'unisca a les actuacions, que pronuncie, mane i firme.  
Publicació. La sentència anterior ha sigut llegida i publicada pel magistrat que la subscriu, mentre celebrava audiència pública, amb la meua assistència, en el dia de la seua data; jo, el secretari, en done fe.  
  
I perquè tinga efectivitat, aquest edicte val de notificació de forma legal de la sentència dictada en el procediment a què es fa referència als demandats rebels, expedisc aquest edicte.  
  
Elx, 8 de març de 2011.- El secretari judicial: Joaquín Manuel Mondéjar.
Diari Oficial de la Generalitat Valenciana


Sumari del DOGV 6446, del 26-01-2011 (2011/492)

Notificació per edicte de requeriment de reparació del dany. Expedient número EF-405/09 SAN.
--------------------------------------------------------------------------------------------

### Dades del document

Número de DOGV
:   6446

Data del DOGV
:   26-01-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/492


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació per edicte de requeriment de reparació del dany. Expedient número EF-405/09 SAN. [2011/492]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria de Medi Ambient, Aigua, Urbanisme i Habitatge a la persona o entitat denunciada que a continuació s'expressa, ja que s'ha intentat la notificació en l'últim domicili conegut, però aquesta no s'ha pogut practicar.  
Expedient número: EF-405/09 SAN.  
Interessada: Josefa Soler Signes.  
Últim domicili conegut: c/ Angilada, 22. Xàbia. Alacant.  
Assumpte: requeriment de reparació del dany de l'expedient sancionador dictat pel director territorial d'Alacant el 8 de octubre de 2010.  
El corresponent expedient es troba en l'Àrea d'Inspecció de la Conselleria de Medi Ambient, Aigua, Urbanisme i Habitatge, carrer de Francesc Cubells, 7, 46599 València, on heu de comparéixer per a conéixer el contingut íntegre de l'acte en el termini de deu dies hàbils comptadors des de l'endemà de la publicació d'aquest edicte en el Diari Oficial de la Comunitat Valenciana.  
S'informa la persona interessada del dret que l'assisteix d'aportar les al·legacions que estime convenients en la seua defensa, o, si és el cas, d'interposar recurs, tot això dins del termini legalment establit. Transcorregut aquest sense haver fet ús d'aquest dret, es dictaran les resolucions oportunes.  
València, 22 de desembre de 2010.- La sotssecretària: Cristina Serrano Mateo.